PolyAgent/wiki_georgian_en_parallel_20231101 huggingface dataset:
აჯმანის საამირო

აჯმანის საამირო
აჯმანი — არაბთა გაერთიანებული საამიროების შემადგენლობაში შემავალი შვიდი საამიროდან ერთი-ერთი. მისი ფართობი შეადგენს დაახლოებით 260 კმ², ტერიტორიის მიხედვით აჯმანი ყველაზე პატარა საამიროა. მისი ადმინისტრაციული ცენტრია ქალაქი აჯმანი , რომელიც ჩრდილოეთით, სამხრეთით და აღმოსავლეთი ესაზღვრება საამირო შარჯას.
აჯმანი მდებარეობს სპარსეთის ყურის გასწვრივ. მის შემაგნელობაში ასევე შედის მასფუტი. საამიროს მოსახლეობის თითქმის 95% ცხოვრობს ქალაქ აჯმანში, რომელიც დუბაი-შარჯა-აჯმანის ტერიტორის ნაწილია. 1980 წლისთვის მოსახლეობის რაოდენობა შეადგენდა 36 000 კაცს, თუმცა ბოლო წლების მანძილზე მოსახლეობამ საამიროში მკვეთრად იმატა. მოსახლეობის ზრდის მიზეზი მეზობელი საამიროებიდან დუბაიდან და შარჯადან, ასევე სხვადასხვა ქვეყნებიდან მოსახლეობის შემოდინებაა. აჯმანის საამიროს მართავს ჰუმაიდ ბინ რაშიდ ალ ნუაიმი ალ ნუაიმის საგვარეულოდან. ტახტის მემკვიდრე კი არის შეიხი ამარ ბინ ჰუმაიდ ალ ნუაიმი. ბოლო წლების მანძილზე აჯმანში სამშენებლო ბუმია, საამირო მასიურ განვითარებას განიცდის.
რესურსები ინტერნეტში
აჯმანის მთავრობა (არაბული)
აჯმანის მთავრობა (ინგლისური)
სქოლიო
აჯმანი
არაბთა გაერთიანებული საამიროები
ბანჯარმასინი

ბანჯარმასინი — ქალაქი ინდონეზიაში, კუნძულ კალიმანტანზე, სამხრეთ კალიმანტანის რეგიონში. მდებარეობს დელტაზე, მდინარე ბარიტოსა და მარტაპურის შესართავთან. 2010 წლის აღწერის მონაცემებით მოსახლეობა 625 395 ადამიანს შეადგენს.
ქალაქს ემსახურება საერთაშორისო აეროპორტი და ნავსადგური. ძირითადი ეკონომიკური საქმიანობებია ტრანსპორტი და კომუნიკაციები, მრეწველობა, ვაჭრობა.
იხილეთ აგრეთვე
ინდონეზიის ქალაქების სია
რესურსები ინტერნეტში
newspaper local
სქოლიო
ინდონეზიის ქალაქები
ლუკოილი

ლუკოილი — რუსული ნავთობმომპოვებელი და ნავთობგადამამუშავებელი კომპანია შტაბ-ბინით მოსკოვში. კომპანიის სახელწოდება შედგება კომპანიის სამი ძირითადი საბადოს სახელწოდების პირველი ასოსგან (ლანგელასი, ურაი, კოგალიმი) და სიტყვისგან „ოილ“ (ნავთობი).
რუსეთის სიდიდით მეორე შემოსავლიანი კომპანია გაზპრომის შემდეგ.. 2007 წლამდე იყო უმსხვილესი მოპოვებითი ნავთობკომპანია რუსეთში..
საქართველო
„ლუკოილი“ საქართველოში წარმოდგენილია შვილობილი კომპანიის „ლუკოილ-ჯორჯიას“ სახით.
2021 წლის აგვისტოდან საქართველოში ფიზიკურმა პირებმა და კერძო კომპანიებმა „ლუკოილის“ ბარათებითა და ტალონებით საწვავი ვერ მიიღეს, მიუხედავად იმისა, რომ თანხა უკვე გადახდილი ჰქონდათ. „ლუკოილ-ჯორჯიას“ განმარტების მიხედვით, ამის მიზეზი კომპანია „უნიგრუპთან“ გაწყვეტილი ხელშეკრულება გახდა, რომელიც საწვავის გაყიდვაზე მესამე პირებთან ხელშეკრულებას აფორმებდა. დაზარალებული მოქალაქეები და ბიზნესსუბიექტები კომპანია „ლუკოილ-ჯორჯიას“ თაღლითობაში ადანაშაულებენ და მათ მიერ შესყიდული საწვავის მიღებას ითხოვენ. გამოცემა bm.ge-ს ცნობით, არ არის გამორიცხული ლუკოილისა და უნიგრუპის საქმიანობით ფინანსური პოლიცია დაინტერესდეს.
სქოლიო
რუსეთის კომპანიები
Camponotus linnaei linnaei

Camponotus linnaei linnaei — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ის გვარიდან.
სქოლიო
Camponotus
დათო ტურაშვილი

დათო ტურაშვილი
დავით (დათო) ტურაშვილი (დ. 10 მაისი, 1966, თბილისი) — ქართველი მწერალი.
ბიოგრაფია
დათო ტურაშვილმა დაამთავრა თბილისის 57-ე საშუალო სკოლა. სწავლობდა თსუ-ის ფილოლოგიის ფაკულტეტზე. ლიტერატურის, კინოსა და ხელოვნების ისტორიას სწავლობდა თბილისის, ხოლო შემდეგ ლონდონისა და მადრიდის უნივერსიტეტებში, კინოდრამატურგიას — ერლომ ახვლედიანის სასცენარო სახელოსნოში.
იღებდა აქტიურ მონაწილეობას 1980-იანი წლების სტუდენტურ მოძრაობაში, როგორც უნივერსიტეტის პრეს-კლუბის აქტიური წევრი. იყო 1989 წელს დავითგარეჯის სამონასტრო კომპლექსში მოწყობილი სტუდენტური საპროტესტო აქციის ერთ-ერთი ხელმძღვანელი. ბოლო წლების განმავლობაში, მწერლობასთან ერთად, ეწეოდა პედაგოგიურ საქმიანობასაც — კითხულობდა ლექციების კურსს თბილისის სახელმწიფო უნივერსიტეტის ჰუმანიტარულ ფაკულტეტებზე.
შემოქმედება
დათო ტურაშვილის პირველი რომანი დაიბეჭდა 1988 წელს. მისი ყველაზე ცნობილი ნაწარმოებია „ჯინსების თაობა“, რომლის სცენური ვერსიის პრემიერა 2001 წლის მაისში გაიმართა თავისუფალ თეატრში. ტურაშვილის სხვა ნაწარმოებთა შორისაა „ნაცნობი და უცნობი ამერიკა“ (1993) და სამგზავრო წერილების კრებული „კატმანდუ“ (1998), ასევე მოთხრობათა ორი კრებული და კინოსცენარები. მისი მოთხრობათა პირველი კრებული „მერანი“ გამოიცა 1991 წელს.
გარდა სცენარებისა წერს რომანებს, მოთხრობებსა და პიესებს. ტურაშვილის პირველი პროზაული კრებული გამოქვეყნდა 1991 წელს. დღეისთვის გამოცემული აქვს 12 წიგნი. მისი მოთხრობები თარგმნილია 7 ენაზე და გამოქვეყნებულია სხვადასხვა ქვეყნის ლიტერატურულ პერიოდიკაში. ასევე არის ავტორი სამეცნიერო-კვლევითი წერილებისა ლიტერატურათმცოდნეობასა და ისტორიოგრაფიაში. თარგმნილი აქვს როგორც პროზაული, ასევე პოეტური ტექსტები რუსული, ინგლისური, ესპანური და თურქული ენებიდან.
ბიბლიოგრაფია
„კატმანდუ“ (1998)
„ტიბეტი არ არის შორს“ (2001)
„ჩაძირული ქალაქის ღამე“ (2003)
„შავი კეტები“ (2006)
„გურჯი ხათუნი“ (2007)
„ჯინსების თაობა“ (2008)
„მეცამეტე“ (2009)
„ამერიკული ზღაპრები“ (2010)
„მე რომ ფეხბურთელი ვიყო“ (2011)
„დოდოს მოლოდინში“ (2012)
„იყო და არა იყო რა“ (2012)
„ტყეების მეფე“ (2013)
„სხვა ამსტერდამი“ (2014)
„თავის უფალი ადამიანი“ (2020)
ჯილდოები
2003 - „საბა“ საუკეთესო პიესისთვის „ორი კუნძული შავ ზღვაში“.
2008 - „საბა“ საუკეთესო პიესისთვის „შავი კეტები“.
რესურსები ინტერნეტში
დათო ტურაშვილის „ამერიკული ზღაპრები“
დათო ტურაშვილის „მე რომ ფეხბურთელი ვიყო“ მიმოხილვა
სქოლიო
ქართველი მწერლები
დათო ტურაშვილი
ქართველი დრამატურგები
საბას პრემიის ლაურეატები
საყდრიონის მარიამწმინდის ეკლესია

საყდრიონის მარიამწმინდის ეკლესია
საყრდიონის მარიამ წმინდის ეკლესია — არქიტექტურული ძეგლი თიანეთის მუნიციპალიტეტის სოფელ საყრდიონის ჩრდილო-აღმოსავლეთით, 3,5 კილომეტრზე, სიონის წყალსაცავის დასავლეთ სანაპიროზე, ტყეში. განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყისა და ნატეხი ქვით. მთლიანად დანგრეულია სამხრეთ კედელი და აღმოსავლეთ კედლის სამხრეთ ნახევარი. ჩრდილოეთ და დასავლეთ კედლები ნაწილობრივაა შემორჩენილი. გარედან შეისრულთაღიანი, ხოლო შიგნით სწორკუთხა კარი გაჭრილია დასავლეთ კედლის ღერძზე. ღრმა ნახევარწრიული აფსიდის ჩრდილოეთ გვერდში პატარა ნიშია. ეკლესიას შემოვლებული აქვს მრუდხაზოვანი მოხაზულობის გალავანი. გალავანს ორი შესასვლელი აქვს ჩრდილო-დასავლეთიდან და აღმოსავლეთიდან. გალავნის ჩრდილოეთისა და სამხრეთის ნაწილები გამაგრებულია სამ-სამი ნახევარწრიული კონტრფორსით.
ლიტერატურა
თიანეთის მუნიციპალიტეტის ტაძრები
Antigua at the 1976 Summer Olympics

Antigua at the 1976 Summer Olympics
The Associated State of Antigua competed in the Olympic Games for the first time at the 1976 Summer Olympics in Montreal, Quebec, Canada. Ten competitors, all men, took part in eleven events in two sports.
Athletics
Men
Track & road events
Field events
Cycling
Two cyclists represented Antigua and Barbuda in 1976.
Track
1000m time trial
Men's Sprint
Pursuit
See also
Antigua and Barbuda at the 1979 Pan American Games
References
External links
Official Olympic Reports
Nations at the 1976 Summer Olympics
1976
Olympics
ივაილო ივანოვი

ივაილო ივანოვი (დ. 20 ივლისი, 1994) — ბულგარელი ძიუდოისტი. ასპარეზობს -81კგ წონით კატეგორიაში. 2019 წელს მოიპოვა ვერცხლის მედალი ევროპულ თამაშებზე.
რესურსები ინტერნეტში
Judoinside
ბულგარელი ძიუდოისტები
სეით დევდარიანი

სეით დევდარიანი
სეით (სეიდ) სარდიონის ძე დევდარიანი (დ. 1879 — გ. 21 სექტემბერი, 1937, თბილისი) — ქართველი ფილოსოფოსი, მარქსისტი. იყო საქართველოს ეროვნული საბჭოსა და საქართველოს დამფუძნებელი კრების დეპუტატი (1919–1921). სიკვდილით დასაჯეს სტალინური დიდი წმენდის დროს.
ბიოგრაფია
1898 წელს დაამთავრა თბილისის სასულიერო სემინარია. სწავლის პერიოდში დაუახლოვდა თანაკლასელ იოსებ ჯუღაშვილს, რომელთანაც ერთ სახლში ცხოვრობდა. სწორედ დევდარიანმა მიიყვანა სსრკ-ის მომავალი ლიდერი სოციალ-დემოკრატიულ გაერთიანება „მესამე დასში“. 1900 წელს გაწევრიანდა საქართველოს სოციალ-დემოკრატიული პარტიაში. 1906–1907 წლებში მან პირადად გადაარჩინა სტალინი დაპატიმრებას და თავშესაფარი მისცა იმერეთში, მშობლიურ სახლში. აქტიურად იყო ჩართული სოციალ-დემოკრატიულ პრესაში, წერდა ფილოსოფიურ და პოლიტიკურ სტატიებს. 1917 წლის რუსეთის რევოლუციის დროს იგი მეთაურობდა მენშევიკებს ხარკოვში. ამის შემდეგ დაბრუნდა საქართველოში. საბჭოთა რუსეთის მიერ საქართველოს დემოკრატიული რესპუბლიკის ანექსიის შემდეგ, სეით დევდარიანი ჩაერთო ანტი-საბჭოთა ოპოზიციაში. 1921–1924 წლებში იყო საქართველოს სოციალ-დემოკრატიული პარტიის იატაკქვეშა ცენტრალური კომიტეტის თავმჯდომარე, 1922–1924 წლებში საქართველოს დამოუკიდებლობის იატაკქვეშა კომიტეტის წევრი. 1937 წელს დააპატიმრეს თბილისში და სიკვდილით დასაჯეს.
სეით დევდარიანი რამდენიმე ფილოსოფიური ნაშრომის ავტორი იყო, მათ შორის საქართველოს ისტორიის სამტომეულისა, რომელიც მისი სიკვდილით დასჯის შემდეგ დაიკარგა. შემორჩა მხოლოდ ერთი თავი, რომელიც ეხება XVIII საუკუნის კათალიკოსს — ანტონ I-ს, გამოქვეყნდა 1989 წელს.
ლიტერატურა
Девдариани С. С. Ответ Ной Жордания. (К спору о независимости Грузии). Тифлис. Советский Кавказ. 1924 г. 52с.
Корнилов В. В. — Донецко-Криворожская республика.
რესურსები ინტერნეტში
სქოლიო
დაბადებული 1879
ქუთაისში დაბადებულები
გარდაცვლილი 21 სექტემბერი
გარდაცვლილი 1937
ქართველი ფილოსოფოსები
რეპრესირებულები
საქართველოს დამფუძნებელი კრების წევრები
მარქსისტები
თბილისის სასულიერო აკადემიის კურსდამთავრებულები
Qədili, Qubadli

Qədili, Qubadli
Qədili is a village in the Qubadli Rayon of Azerbaijan.
References
Populated places in Qubadli District
ზოგადი მორფოლოგია

ზოგადი მორფოლოგია (ბერძნ. morphē – ფორმა და logos – სიტყვა, მოძღვრება) — მოძღვრება ფორმების შესახებ. ძირითადად შეისწავლის ცოცხალი არსებების ფორმებსა და მათ განვითარებას. ტერმინი „მორფოლოგია“ მეცნიერებაში დაამკვიდრა იოჰან ვოლფგანგ ფონ გოეთემ, როდესაც გამოაქვეყნა შრომა სახელწოდებით „მცენარეთა მეტამორფოზების ახსნის ცდა“. გოეთემ დაადგინა ერთიანობა მცენარეთა ორგანოების ფორმების მრავალგვარობაში და დაამტკიცა, რომ ყლორტის ყველა ნაწილი ერთიანი ორგანოს — ფოთლის სახეცვლილებებია (იხილეთ მცენარეთა მორფოლოგია). მორფოლოგიის ალტერნატიული ეგზეგეზები შეიძლება იყოს მაგალითად:
მორფოლოგია ენათმეცნიერებაში — წარმოადგენს გრამატიკის ნაწილს, რომელიც შეისწავლის რომელიმე ენის სიტყვათა ფორმებს.
მორფოლოგია ბიოლოგიაში — აღწერს ორგანიზმთა ფორმებსა და მათ აგებულებას.
მორფოლოგია გეომორფოლოგიაში — მოძღვრება რელიეფის გარეგან ნიშნებზე, რომელიც განსაზღვრავს ზომებს, აბსოლუტურ სიმაღლეს, შეფარდებით სიმაღლეს, მწვერვალების, ჩადაბლებებისა და ფერდობთა ფორმებს, ეროზიული დანაწევრების ხარისხს.
აგრეთვე გამოიყოფა: მორფოლოგიური ვერტიკალური ზონალობა, მორფოლოგიური ტექტონიკა, მათემატიკური მორფოლოგია და სხვ.
სქოლიო
ლინგვისტური მორფოლოგია
ბიოლოგია
გეომორფოლოგია
ბიოლოგიური კონცეფციები
Myriam Spiteri Debono

Myriam Spiteri Debono or Miriam Spiteri Debono (born 1952) was the Speaker of the House of Representatives of Malta in 1996-1998, and the first woman in the position.
She also had served president of Partit Laburista's women section.
References
Speakers of the House of Representatives of Malta
Labour Party (Malta) politicians
1952 births
Living people
20th-century Maltese women politicians
20th-century Maltese politicians
დასავლეთ პომერანიის ლაგუნების ეროვნული პარკი

დასავლეთ პომერანიის ლაგუნების ეროვნული პარკი — გერმანიის მეკლენბურგ-წინა პომერანიის მხარის უდიდესი ეროვნული პარკი, მდებარეობს ბალტიის ზღვის სანაპიროზე. მოიცავს ბალტიის ზღვის რამდენიმე კუნძულსა და ნახევარკუნძულს და მიეკუთვნება წინა პომერანია-რიუგენის რაიონს.
ეროვნული პარკი მოიცავს:
დარსის ნახევარკუნძულს
კუნძულ რიუგენის დასავლეთ სანაპიროს
კუნძულ ჰიდენზეეს
კუნძულ უმანცს
რამდენიმე მცირე კუნძულს ზემოთ ჩამოთვლილ ადგილებს შორის
ეროვნული პარკი ხასიათდება თავთხელი წყლებით, სადაც სანაპირო ზოლის ფაუნის უნიკალური წარმომადგენლები ცხოვრობენ. პარკის ყველა ნაწილი წარმოადგენს ათობით ათასი წეროსა და ბატის შესასვენებელ ადგილს.
ეროვნული პარკის მთლიანი ფართობი 805 კმ²-ია.
გალერეა
იხილეთ აგრეთვე
გერმანიის ეროვნული პარკების სია
რესურსები ინტერნეტში
ოფიციალური საიტი
Verordnung über die Festsetzung des Nationalparkes Vorpommersche Boddenlandschaft vom 12. September 1990
Internetpräsenz des Nationalparkamtes Vorpommersche Boddenlandschaft
Faltblätter des Nationalparkamtes
ZEIT-Serie über die Landschaften Ostdeutschlands. Folge 1: die Vorpommersche Boddenlandschaft (1996)
Homepage zum 20.jährigen Bestehen des Nationalparks
გერმანიის ეროვნული პარკები
მეკლენბურგ-დასავლეთ პომერანიის დაცული ტერიტორიები
1990 წელს დაარსებული დაცული ტერიტორიები
1990 წელს დაარსებულები აღმოსავლეთ გერმანიაში
მეკლენბურგ-დასავლეთ პომერანიის ღირსშესანიშნაობები
შენგავითი (მეტროსადგური)

შენგავითი (მეტროსადგური)
შენგავითი — ერევნის მეტროპოლიტენის სადგური. გაიხსნა 1985 წლის 26 დეკემბერს. მეტროსადგური მდებარეობს სამხრეთ ერევნში, შენგავითის რაიონში.
რესურსები ინტერნეტში
Материал о станции на сайте «Мир метро»
ერევნის მეტროპოლიტენის სადგურები
Yhden enkelin unelma

Yhden enkelin unelma
Yhden Enkelin Unelma ("One Angel's Dream") is a Christmas single by Finnish singer Tarja Turunen, released as Turunen's first solo project ever, when she was still part of the symphonic metal band Nightwish, back in December 2004; it was also released as an Extended Play in limited edition.
Right after the release it debuted at number 2, and ended 2004 after more three weeks at number 1; it started 2005 as number 4, and reached number 1 again in December 2005, after spending 10 weeks on the official Finnish charts. The single has reached Gold Disc status in Finland with more than 7 thousand copies sold.
The single is sung entirely in the Finnish language, and Turunen promoted it with a mini tour holding concerts in Finland, Germany, Spain and Romania, in late 2005.
Track listing
Standard edition
Personnel
References
External links
Turunen's official website
2004 singles
Tarja Turunen songs
Finnish songs
Compositions by Jean Sibelius
2004 songs
Universal Music Group singles
Keskon

Keskon is a village in the municipality of Şivlə in the Lerik Rayon of Azerbaijan.
References
Populated places in Lerik District
NGC 7635

NGC 7635, აგრეთვე ცნობილი როგორც ბუშტის ნისლეული, Sharpless 162 ან Caldwell 11 — H II რეგიონის ემისიური ნისლეული კასიოპეას თანავარსკვლავედის მიმართულებით. მდებარეობს ღია ვარსკვლავთგროვა მესიე 52-თან ახლოს. „ბუშტს“, 8.7 ვარსკვლავიერი სიდიდის მქონე მასიური, ახალგაზრდა ვარსკვლავის — SAO 20575 (BD+60°2522)-ის ვარსკვლავური ქარი წარმოქმნის. ნისლეული იმ გიგანტურ მოლეკულურ ღრუბელთან ახლოსაა, რომელიც მის გაფართოებას მოიცავს. ობიექტი 1787 წელს, უილიამ ჰერშელმა აღმოაჩინა. მიჩნეულია, რომ BD+60°2522-ის მასა, 44-ჯერ აღემატება მზის მასას.
მოყვარულთა დაკვირვებები
8 ან 10 ინჩიანი (250 მმ) ტელესკოპით, ნისლეული ხილვადია, თუმცა, როგორც უკიდურესად მკრთალი და დიდი გარსი ვარსკვლავის გარშემო, ხოლო 16-18 ინჩიანი (460 მმ) ტელესკოპით, შესაძლებელია იმის შემჩნევა, რომ ნისლეულს უსწორმასწორო, წაგრძელებული ფორმა აქვს.
NGC 7635, ახალი საერთო კატალოგის სიაშია შეტანილი.
რესურსები ინტერნეტში
NGC7635 The Bubble Nebula
Bubble Nebula at Constellation Guide
APOD December 20th 2016
სქოლიო
ნისლეულები
Sebasteia (theme)

Sebasteia (theme)
The Theme of Sebasteia was a military-civilian province (thema or theme) of the Byzantine Empire located in northeastern Cappadocia and Armenia Minor, in modern Turkey. It was established as a theme in 911 and endured until its fall to the Seljuk Turks in the aftermath of the Battle of Manzikert in 1071.
History
The theme was formed around the city of Sebasteia (modern Sivas). The region formed part of the Armeniac Theme from the mid-7th century. The theme is not mentioned in any source prior to the 10th century. In 908, Sebasteia appears for the first time as a distinct fortified frontier district (kleisoura), and by 911 it had been raised to the status of a full theme. As a kleisoura, it was probably subordinate of the newly established theme of Charsianon.
The theme comprised the entirety of the Byzantine frontier regions along the middle course of the northern Euphrates. With the expansion of the Byzantine frontier, it was extended south and east as far as Melitene, Samosata and Tephrike, corresponding roughly to the ancient Roman provinces of Armenia Prima and parts of Armenia Secunda and Syria Euphratensis. After the mid-10th century, however, its extent was much reduced by the creation of new smaller themes. According to Constantine VII Porphyrogennetos, the theme comprised two districts (tourmai): Larissa (south of modern Mancınık) and Amara or Abara (modern Amran near Arguvan or Emirköy). Both districts were briefly raised to kleisourai—Larissa in and Amara/Abara under Romanos I Lekapenos—and became the seat of independent strategoi by 975, leading to the theme's progressive diminution and decline in significance.
In the 10th century, the region experienced a great influx of Armenians, who became the dominant population. After 1019/1021, Sebasteia and adjoining lands were given as a fief to the Armenian Seneqerim Ardzruni, in exchange for the cession to the Empire of his kingdom of Vaspurakan. From c. 1074, following the Byzantine defeat against the Seljuk Turks at Manzikert in 1071, the Ardzruni ruled the territory as independent lords, until it was conquered by the Turks around 1090.
References
Sources
Themes of the Byzantine Empire
Byzantine Anatolia
States and territories disestablished in the 1070s
911 establishments
შახაევსკაია-II

შახაევსკაია-II — ყორღანების ჯგუფი, მდებარეობს მდინარე მანიჩის ნაპირზე, ვესიოლის რაიონი, როსტოვის ოლქი, რუსეთის ფედერაცია. არქეოლოგიური კომპლექსი გადაჭიმულია 4 კილომეტრზე სოვხოზის წყალსაცავიდან სამხრეთ-აღმოსავლეთით და მოიცავს 27 მიწაყრილს, რომელთა სიმაღლეცაა 0,3 მეტრიდან 2,9 მეტრამდე.
შახაევსკაია-II გამოიკვლია საბჭოთა კავშირის მეცნიერებათა აკადემიის არქეოლოგიის ინსტიტუტის დონის ექსპედიციამ 1972 წელს.
აღწერა
ყორღანი 1
პირველი ყორღანი მდებარეობს ნაპირის მხარეს სასაფლაოს სამხრეთ-აღმოსავლეთ ნაწილში, მისი სიმაღლეა 2,2 მეტრი, ხოლო დიამეტრი დაახლოებით 50 მ. ყორღანში აღმოაჩინეს რვა სამარხი, დაკრძალული ადამიანის დაკრძალვის მდგომარეობა აშკარად გასხვავდება ერთმანეთისაგან.
პირველი სამარხი მდებარეობს ყორღანის ცენტრიდან ჩრდილო-დასავლეთით. 0,4 მეტრის სიღრმეზე აღმოჩენილია ზრდასრული ადამიანის ჩონჩხი, რომელიც გაშლილი წევს ზურგზე. საფლავში რამე ნივთი არ ყოფილა შემონახული.
მეორე სამარხი მდებარეობს პირველის გვერდით 0,35 მეტრის სიღრმეში. ზრდასრული ადამიანის ჩონჩხი უწესრიგოდ ეყარა. სავარაუდოდ, დაკრძალული იწვა მარჯვენა მხარზე მოხრილი ფეხებით და თავით ჩრდილო-აღმოსავლეთისკენ.
მესამე სამარხი მდებარეობდა ყორღანის ცენტრიდან სამხრეთ-დასავლეთით ექვს მეტრში 1,07 მეტრის სიღრმეში. ზრდასრული ადამიანის ჩონჩხი იწვა მარცხენა მხარზე ძალიან მოხრილი მუხლებით, რომელზეც ელაგა ხელები.
ყორღანში ასევე აღმოჩენილია ბავშვების ჩონჩხიც.
ყორღანში აღმოჩენილი სამარხებიდან ოთხი ეკუთვნის კატაკომბების კულტურას (5, 6, 7, 8 სამარხები), ორი მათგანი მიეკუთვნება ძელურ კულტურას (2, 3 სამარხები), ხოლო ორი სამარხის კულტურული კუთვნილება გაურკვეველია.
ყორღანი 2
მეორე ყორღანი მდებარეობს კომლექსის ნაპირში, მისი სიმაღლეა 1,22 მეტრი, სიგრძე 32 მეტრი, სიგანე 28 მეტრი. ყორღანში აღმოჩენილია 11 სამარხი და ცხოველების ძვლების ორი გროვა. სამარხში აღმოჩენილია ორი ბავშვის ჩონჩხი, რომლებიც სახით ერთმანეთის პირისპირ იწვნენ.
ყორღანის მეხუთე სამარხი აღმოჩენილია 1,6 მეტრის სიღრმეში, ცენტრიდან დასავლეთით 2,25 მეტრის დაშორებით. მოზრდილი ადამიანის ჩონჩხი იწვა ზურგზე მოხრილ მდგომარეობაში. ჩონჩხის სიგრძე იყო 1,5 მეტრი. მის მხრებთან აღმოჩენილია სამი პატარა მძივი, რომელთა დიამეტრიც 2 მმ-ია.
მეხუთე სამარხი მდებარეობს ყორღანის ცენტრიდან სამხრეთით 5 მეტრში.
აღმოჩენილი 11 სამარხიდან ცხრა მიეკუთვნება ბრინჯაოს ხანას, ორი კი - უფრო გვიან პერიოდს.
ყორღანი 3
დამუშავებული ყორღანის მიწაყრილი, რომლის სიმაღლეცაა 0,3-0,4 მ, მდებარეობს ნაპირიდან 400 მეტრის დაშორებით, მისი დიამეტრია 24 მეტრი. მიწაყრილის ქვეშ აღმოჩენილია რვა სამარხი, რომლებიც ყორღანის ცენტრთან არიან თავმოყრილნი.
ყორღანი 4-8
მეოთხე ყორღანში აღმოჩენილია ოთხი სამარხი, მეხუთეში - სამი, მეექვსეში - ექვსი. აღმოჩენილია თიხის ჭურჭელი, საცეცხლურები, მსხვილფეხა რქოსანი პირუტყვის ძვლები. მეშვიდე ყორღანში აღმოჩენილია ქალთა ჩონჩხები. ისინი იწვნენ ხის დაფებზე, რომელთაგან მხოლოდ ერთის ნაშთებია შემორჩენილი. ამ სამარხში აღმოჩენილია ძალზედ დაჟანგებული დანა, თავის ქალასთან ახლოს აღმოჩენილია ვერცხლის საყურეები, შუშის თვლებით.
სქოლიო
რუსეთის არქეოლოგიური ძეგლები
როსტოვის ოლქის ღირსშესანიშნაობები
აბუ-დაბის გრან-პრი

აბუ-დაბის გრან-პრი — ფორმულა ერთის გრან-პრი, რომელიც 2009 წლიდან იმართება არაბთა გაერთიანებულ საამიროებში. მისი წარდგენა მოხდა 2007 წელს აბუ-დაბიში გამართულ ფორმულა ერთის ფესტივალზე. პირველი რბოლა გაიმართა 2009 წლის 1 ნოემბერს კუნძულ იასზე.
2008 წლის 25 ივნისს ფია-მ წარადგინა წლის ფორმულის კალენდარი, სადაც ჩართული იყო აბუ-დაბის გრან-პრიც, როგორც მე-19 ფინალური გრან-პრი. მაგრამ 2008 წლის 5 ნოემბერს გამოცხადდა, რომ რბოლა გაიმართებოდა წინასწარ გამოცხადებულ თარიღზე ორი კვირით ადრე 1 ნოემბერს და ის რიგით მე-17 ფინალური გრან-პრი იქნებოდა.
ეს ტრასა არის ფორმულა ერთის პირველი სადღეღამისო ტრასა, რომელზეც რბოლები იწყება ადგილობრივი დროით 17:00 სთ-ზე. ტრასაზე განათება ირთვება ჯერ კიდევ დღის სინათლეზე რათა შეუმჩნევლად მოხდეს დღის შუქიდან ღამის შუქზე გადასვლა.
ტრასა
იას მარინას ტრასა მდებარეობს აბუ-დაბის აღმოსავლეთ სანაპიროსთან 25.5 კმ² ფართობის მქონე კუნძულ იასზე. 2009 წელს აქ გაიმართა აბუ-დაბის გრან-პრი 2009, რომელიც პირველი მნიშვნელოვანი ღონისძიება იყო.
სპონსორები
Etihad Airways არის 2009 წლის აბუ-დაბის გრან-პრის მოქმედი სპონსორი.
აბუ-დაბის გრან-პრის გამარჯვებულები
რესურსები ინტერნეტში
Formula 1 Etihad Airways Abu Dhabi Grand Prix
Abu Dhabi Grand Prix pole position to Lewis Hamilton
სქოლიო
ფორმულა ერთის გრან-პრები
ბაზალეთის ქუჩა

ბაზალეთის ქუჩა — ქუჩა თბილისში, ვაკის რაიონში (ვაკე); ილია ჭავჭავაძის გამზირიდან ირაკლი აბაშიძის ქუჩამდე. წარმოიქმნა XX საუკუნის 20-იან წლებში. 1925–1926 წლების ცნობათა წიგნში „მთელი ტფილისი“ შეტანილია ვაკის ახალი ქუჩების სიაში. თბილისის 1934 წლის გეგმის მიხედვით იწყებოდა ახლანდელი ქრისტეფორე არეშიძის ქუჩიდან (ყოფილი ბაზალეთის შესახვევი).
ლიტერატურა
ვაკის რაიონის ქუჩები
ადარნასე II

ადარნასე II (გ. 923) — ქართველთა მეფე 888–923, ტაო-კლარჯეთის სამეფოს გამგებელი, ძე დავით I კურაპალატისა, ტაო-კლარჯეთის ბაგრატიონთა ტაოს შტოს შთამომავალი.
ცხოვრება და მოღვაწეობა
ტაო-კლარჯეთის ბაგრატიონთა შორის გაჩაღებულ შინაფეოდალურ ომში დავით I კურაპალატის დაღუპვის (881) შემდეგ სამთავროს გამგებლობა ადარნასე II-ის ხელში გადავიდა. დავითის მკვლელმა ნასრა, გვარამ მამფლის ძემ (888) აფხაზთა მეფის ბაგრატის დახმარებით სცადა ტაო-კლარჯეთის სამფლობელოების დაბრუნება, მაგრამ ადარნასე II-მ და მისმა მომხრეებმა დაამარცხეს. ამ დროიდან დაიწყო ადარნასე II-ის გაძლიერება. ბაგრატიონთა შორის მან პირველმა მიიღო „ქართველთა მეფის“ ტიტული (888). ადარნასე II იბრძოდა საქართველოს გაერთიანებისათვის. მას მხარს უჭერდნენ სომხეთის (შირაქის) მეფეები. 891 ადარნასე II სომხეთის შინაფეოდალურ ბრძოლებში ჩაერია და ხელი შეუწყო შირაქში სუმბატ აშოტის ძის გამეფებას. 904 ადარნასე II-მ სუმბატის დახმარებით დაამარცხა და ტყვედ ჩაიგდო ქართლში შემოჭრილი აფხაზთა მეფე კონსტანტინე. შემდეგში სუმბატ სომეხთა მეფემ გაათავისუფლა კონსტანტინე, რასაც ყოფილ მოკავშირეებს შორის განხეთქილება მოჰყვა. 907 ადარნასე II მიემხრო სომხეთში შემოჭრილ არაბთა სარდალს აბუ ლ-კასიმს და სუმბატის წინააღმდეგ იბრძოდა. ადარნასე II ეწეოდა კულტურულ-სააღმშენებლო მოღვაწეობას: ააშენა და საეპისკოპოსო საყდრად აქცია ბანას ტაძარი.
ლიტერატურა
ტაო-კლარჯეთის მეფეები
გარდაცვლილი 923
ტაო-კლარჯეთის სამეფოს ბაგრატიონები
დავით ქსნის ერისთავი

დავით ქსნის ერისთავი (გ. 1774) — ქსნის ერისთავი 1753-1774 წლებში, სახლთუხუცესი. მხარს უჭერდა თეიმურაზ II-სა და ერეკლე II-ს. თავი გამოიჩინა ხუნძახის ბატონის ნურსალ-ბეგის წინააღმდეგ მჭადიჯვრის (1754) და ყვარლის (1755) ბრძოლებში.
1755 წელს მონაწილეობდა ერეკლე II-ის ლაშქრობაში გამდგარი ხევსურეთის წინააღმდეგ. 1758 წლის 10 ოქტომბერს მეფე თეიმურაზ II-მ დავითს, მის შვილს შალვას და მის ძმებს, ბეგლარს და იესე-აღა-ბაბას, სოფელი თიღვა უბოძა. შემდეგში, როგორც ჩანს, თანაუგრძნობდა ერეკლე II-ის ოპოზიციას, 1770 წელს მეფესთან დააბეზღეს როგორც მოღალატე, მაგრამ თავი გაიმართლა. ლარგვისში აუგია წმ. თეოდორე ტირონის სახელობის ეკლესია. ცოლად ჰყავდა თინათინ მაჩაბელი (ჩანს 1810).
ლიტერატურა
ქსნის ერისთავები
გარდაცვლილი 1774
Linux-ის დისტრიბუტივი

Linux-ის დისტრიბუტივი — ლინუქსის ბაზაზე შექმნილი პროგრამული პაკეტები.
ზოგადი მიმოხილვა
ოპერაციული სისტემა Linux შედგება ბირთვისგან და სხვადასხვა უტილიტისგან. Linux-ის ბირთვი შექმნა ფინელმა სტუდენტმა ლინუს ტორვალდსმა, 1991 წელს. ამის შემდეგ მთელი მსოფლიოს ენთუზიასტმა პროგრამისტებმა დაიწყეს ბირთვის განვითარებაში მონაწილეობის მიღება და დისტრიბუტივების შექმნა.
Linux-ის ბირთვი ვრცელდება უფასოდ GNU ლიცენზიის შესაბამისად. დღეს არსებობს როგორც სრულიად უფასო დისტრიბუტივები, ასევე ფასიანებიც.
დისტრიბუტივების სია
აქ მოცემულია პოპულარული დისტრიბუტივების სია.
Debian
Knoppix
Linux Mint Debian Edition (LMDE)
Ubuntu
Kubuntu
Linux Mint
Trisquel
Elementary OS
Fedora
Red Hat Enterprise Linux (RHEL)
CentOS
Oracle Linux
Scientific Linux
Mandriva Linux
Mageia
PCLinuxOS
ROSA Linux
openSUSE
SUSE Linux Enterprise
Arch Linux
Manjaro Linux
Gentoo
Chrome OS
Chromium OS
Slackware
რესურსები ინტერნეტში
Distrowatch.com - დისტრიბუტივების შესახებ
სქოლიო
Linux-ის დისტრიბუტივები
ლინუს ტორვალდსი